1.0+Innledning

I en hvilken som helst sosial gruppe finnes det flere metoder for samhandling for å løse en oppgave, en utfordring eller det å komme fram til et felles resultat. Noen bruker e-post som det foretrukne redskap, andre har serverløsninger og bruker verktøy for fletting i tekstbehandlingsverktøyet.. Andre bruker kanskje hver sin kopi av et dokument som blir satt sammen i etterkant med den jobb det medfører i forhold til formatering og endringer.
 * 1.1 Presentasjon av tema og problemstilling **

I den mest vanlige formen for elektronisk kommunikasjon eller samhandling sendes det ut feks et møtereferat med ønske om tilbakemeldinger pr. e-post. Dette kan medføre forskjellige versjoner av møtereferater, protokoller eller andre ting. Hva om noen planlegger en reise sammen? Dette blir en rekke med eposter som øker eksponentielt. Med fire personer i en gruppe og en person sender ut en epost til alle vil antall e-poster øke som dette; 4-8-64-128, totalt 204 e-poster for 4 ledd, gitt at alle svarer på alle e-postene til alle deltagerne i gruppen. Dette kan lett medføre at man mister oversikten over sentrale problemstillinger. Den ansvarlige for å flette alle endringene inn i hoveddokumentet har en stor utfordring. Ikke bare med å holde styr på tilbakemeldingene, men også hvilke av tilbakemeldingene som bør prioriteres og hvilke som er berettiget.

Det finnes flere alternative verktøy som kan hjelpe oss med å samarbeide raskere og mer effektivt. Noen har vi allerede vært innom, som e-post og serverløsninger, men det finnes også flere digitale verktøy fritt tilgjengelig, såkalte commodities. //«Commodities er varer eller tjenester som er like, enkelt substituerbare eller utbyttbare slik at det ene produktet eller den ene leverandøren kan uten videre erstatte en annen.»(Krokan, 2010:92)// Vi vil omtale commodities mer grundigere senere i oppgaven.

Vi har valgt å se nærmere på wikiløsninger og mer spesifikt;

**// Hvordan kan wiki forbedre vår samhandling internt i en bedrift og en organisasjon? //**

** 1.2 Begrunnelse for valg av tema og problemstilling ** Vi har begge to jobbet i organisasjoner som henger fast i "gamle måten" å jobbe på, med tekstbehandling og e-post som det foretrukne verktøyet. Vi har begge et ønske om å forandre måten vi jobber på og ved å la en gruppe av våre medarbeidere og kollegaer få prøve en wiki så bidrar vi kanskje til at de også vil ønske å forandre arbeidsmetodene sine. som Clay Shirky så fint sier det: "The revolution doesn't happen when society adopts new tools, it happens when society adopts new behaviors." Eller på norsk: Store endringer skjer ikke når samfunnet får nye verktøy, de skjer når samfunnet endrer måten å arbeide på.

** 1.3 Avgrensing og presisering av problemstillingen ** Det finnes en rekke muligheter i Web 2.0 begrepet for interaksjon og samhandling mellom aktører. Vi nevner noen av de andre mulighetene, men har tatt utgangspunkt i fordype oss i et tema, Wiki. Bruken av Wiki har vært ukjent for mange av deltagerne, slik at det har vært nødvendig å holde omfang og innhold på et begrenset nivå for ikke å overbelaste de nye brukerne. Tanken bak Wikiene er også at den skal bygges over tid, i samhandling og ikke produseres ferdig av en person en gang for alle.

** 1.4 Oppgavens hensikt ** Vi ønsker å se på mulighetene som ligger i samhandling i en gruppe på en bedrift og i en organisasjon innenfor bruken av Wiki. Det er et mål om at den kollektive kunnskapen kan økes, og samtidig få flere til å se muligheten som ligger foran oss i det digitale nettsamfunn, bare man tar skrittet og tar det i bruk.

** 1.5 Oppgavens oppbygging ** Vi har valgt å ta utgangspunkt i en mal i fra bøkene; Metode og oppgaveskriving for studenter, Olav Dalland 2010 og Samfunnsvitenskapelig metode, Asbjørn Johannessen, Per Arne Tufte og Line Christoffersen, 2 010 til å løse denne eksamenen. Dette begrunner vi med at oppgaven da får en systematisk og god oppbygging som er grunngitt i en vitenskapelig metode.